Kaarle Hämeri

Kaarle Juhani Hämeri (s. ) on suomalainen fyysikko ja aerosolifysiikan professori, joka on toiminut Helsingin yliopiston kanslerina lokakuusta 2017 alkaen.

Hämeri kirjoitti ylioppilaaksi Leppävaaran lukiosta vuonna 1983. Hän valmistui Helsingin yliopistosta filosofian maisteriksi vuonna 1991 ja filosofian tohtoriksi vuonna 1995. Aerosolifysiikan alaan kuuluvan fysiikan väitöskirjan otsikkona oli Homogeneous nucleation in a laminar flow diffusion chamber. Hän oli tohtoriksi valmistumisen jälkeen tutkijana Tukholmassa vuosina 1995–1996. Helsingin yliopiston dosentiksi Hämeri nimitettiin vuonna 1999.

Hän toimi assistenttina Helsingin yliopistossa useita jaksoja vuosina 1991–1996 ja myös Suomen Akatemian projektitutkijana ajanjaksolla 1991–1993. Vuosina 1996–1998 Hämeri oli Suomen Akatemian nuorempi tutkija ja vuosina 1998–2000 Helsingin yliopiston ympäristötutkimuksen koordinaattorina. Hän oli Työterveyslaitoksen vanhempi tutkija vuosina 2000–2002. Helsingin yliopiston fysiikan alan professorina vuodesta 2002 ja fysiikan laitoksen varajohtaja vuodesta 2010.

Professori Hämeri on toiminut Professoriliiton puheenjohtajana. Hän on toiminut myös useissa kansainvälisissä aerosolifysiikan tieteenalan järjestö- ja opetustehtävissä. Vuonna 2016 hänelle myönnettiin kerran kahdessa vuodessa jaettava International Aerosol Fellow -tunnustus. Hän oli tämän palkinnon kolmas suomalainen vastaanottaja.

Tieteellisen julkaisutoiminnan ohella Hämeri on kirjoittaja muun muassa Otavan vuosina 2010–2013 julkaisemassa lukion fysiikan Empiria-oppikirjasarjassa (1–8).

Lähteet

Aiheesta muualla
Kaarle Hämeri Tuhat-tutkimustietokannassa. 
Kansleri Kaarle Hämeri

Suomalaiset professorit
Suomalaiset fyysikot
Helsingin yliopiston professorit
Vuonna 1964 syntyneet
Elävät henkilöt
Helsingin yliopiston kanslerit